TENDER
Poziv za pružanje usluge – sprovođenje dva terenska istraživanja (I i II) o angažovanju i participaciji mladih

Projekat:
Projekat Youth Environment and Social Innovation Hub (YES iHub) ima za cilj unapređenje učešća mladih u društvenim, ekonomskim i političkim procesima u Crnoj Gori, kroz podršku inovativnim inicijativama i jačanje kapaciteta omladinskih organizacija i neformalnih grupa.
Projekat sprovodi Juventas, u partnerstvu sa organizacijama Help Montenegro, ALDA – European Association for Local Democracy i Mrežom za evropske politike - Master, koji finansira Evropska unija a kofinansira Ministarstva regionalno-investicionog razvoja i saradnje sa nevladinim organizacijama. Kroz zajednički rad, projekat nastoji da odgovori na izazove niskog nivoa angažmana mladih i ograničenih mogućnosti za njihovo aktivno učešće u donošenju odluka i razvoju zajednice.

	TENDERSKA DOKUMENTACIJA ZA POJEDNOSTAVLJENU PROCEDURU NABAVKI



DIO A: INFORMACIJE ZA PONUĐAČA
Ovaj dokument sadrži sljedeće djelove:
1. Uputstvo ponuđaču
1. Tehničke specifikacije/potrebne usluge
1. Primjer ugovora 
1. Tabela administrativne usklađenosti

	INSTRUKCIJE ZA PONUĐAČA



1. Informacije o dostavljanju ponuda
Ko može da se prijavi:
Pravo učešća na ovom tenderu imaju isključivo pravna lica registrovana za obavljanje istraživačke djelatnosti (agencije za istraživanje javnog mnjenja/tržišta, istraživački instituti i centri, ili druge organizacije čija registrovana djelatnost obuhvata sprovođenje istraživanja).
Dokumentacija koju ponuđač dostavlja:
Pored ponude, ponuđač je dužan dostaviti sljedeću prateću dokumentaciju (u skeniranim verzijama):
1. Izvod iz Centralnog registra privrednih subjekata (CRPS) ili drugog nadležnog registra, iz kojeg je vidljivo da je istraživačka djelatnost registrovana djelatnost ponuđača, ne stariji od 6 mjeseci;
1. Portfolio i reference – spisak najmanje 3 realizovana istraživanja javnog mnjenja u posljednje 3 godine, sa kratkim opisom metodologije i naručioca;
1. Podatke o istraživačkom timu (kratke biografije ključnih članova tima, uključujući iskustvo u istraživanjima);
1. Prijedlog metodologije i vremenskog plana realizacije (u skladu sa Dijelom B tenderske dokumentacije);
1. Izjavu o prihvatanju uslova tenderske dokumentacije;
1. Bankovne podatke o računu na koji će se vršiti isplate.

Predmet ugovora:
Predmet ovog ugovora je:
1. Sprovođenje dva (I i II) terenska istraživanja o nivou angažovanja i participacije mladih, sa istim ponuđačem koji realizuje oba kruga po identičnoj metodologiji, na reprezentativnom uzorku od najmanje 600 mladih uzrasta od navršenih 16 do 30 godina, sa obaveznim obuhvatom svih opština u Crnoj Gori, kako je naznačeno u tehničkim informacijama u dijelu „Potrebne usluge“ ovog dokumenta;[footnoteRef:1] [1:  Ukoliko ponuđač u periodu predviđenom za realizaciju II kruga istraživanja ne bude u mogućnosti da izvrši preuzete obaveze (npr. usljed prestanka rada, gubitka kapaciteta za sprovođenje terenskog istraživanja ili izostanka odgovora na pisani nalog naručioca za aktivaciju drugog istraživanja u ostavljenom roku), naručilac zadržava pravo da raskine ugovor u dijelu koji se odnosi na drugo istraživanje, uz pisano obavještenje ponuđaču, i da za realizaciju drugog istraživanja raspiše novi tender.] 

Prvo istraživanje realizuje se odmah po potpisivanju ugovora. Drugo istraživanje realizuje se u kasnijoj fazi projekta YES iHub (u drugom kvartalu 2028. godine ), po nalogu naručioca, kako je detaljnije opisano u dijelu „Potrebne usluge“.
Rok za podnošenje ponuda:
Rok za podnošenje ponuda je 07.09.2026. godine do 10h. Bilo koja ponuda pristigla nakon ovog roka automatski će biti odbijena.
Adresa i način za podnošenje ponuda:
Ponuđači će predati svoje ponude koristeći:
1. standardni obrazac za podnošenje ponuda i tehničku ponudu, dostupni u dijelu B tenderske dokumentacije, i
1. finansijsku ponudu koja je dostupna u dijelu C ovog tenderskog dosijea. Finansijsku ponudu potrebno je dostaviti u posebnoj koverti/prilogu.
Ponude se dostavljaju e-poštom na adresu konkursi@juventas.me sa naslovom „Poziv za prijavu za pružanje usluge – dva terenska istraživanja o participaciji mladih – YES iHub“. Ponuđač će dostaviti skeniranu potpisanu originalnu ponudu. Naručilac može odbiti sve ponude koje ne koriste propisani obrazac.
Ponuđače podsjećamo da naručilac mora primiti ponude u navedenom roku kako bi bile prihvatljive.
2. Tehničke informacije
Ponuđači su dužni pružiti usluge kako je naznačeno u dijelu „Potrebne usluge“ ovog dokumenta. U tehničkoj ponudi ponuđači će navesti više detalja o isporukama, u skladu sa obrascima koje popunjava (Dio B).
3. Finansijske informacije
Ponuđače podsjećamo da je maksimalna raspoloživa vrijednost ugovora 16.000,00 EUR (bez PDV-a) za oba istraživanja zajedno (8.000,00 EUR po istraživanju).
Projekat je oslobođen plaćanja PDV-a, u skladu sa Okvirnim sporazumom potpisanim između Evropske komisije i Vlade Crne Gore.
4. Dodatne informacije
Kriterijum za dodjelu je najbolja vrijednost za novac, težina 60% tehničkog kvaliteta i 40% cijene.
Procijenjeno vrijeme odgovora ponuđačima je 7 dana od krajnjeg roka za podnošenje ponuda.
Evaluacija prijava i kriterijumi za dodjelu
Prva faza procesa ocjenjivanja biće tehnička provjera, kada će Komisija za ocjenu proći kroz sve prijave kako bi provjerila jesu li u skladu sa kriterijumima navedenim u tehničkim informacijama u dijelu „Potrebne usluge“ ovog dokumenta. Samo ponude koje zadovoljavaju sve zahtjeve ići će u fazu evaluacije.
Ponudama koje su prošle tehničku provjeru pristupiće se na osnovu sljedećih kriterijuma:
	
	Kriterijum
	Maksimalan broj poena

	1.
	Kvalitet predložene metodologije (dizajn reprezentativnog uzorka po opštinama, reprezentativnost uzorka od min. 600 mladih 16–30 godina, tehnika terenskog prikupljanja podataka) sa planiranim rokovima u realizaciji
	50

	2.
	Reference i iskustvo tima
	10

	3.
	Finansijska ponuda
	40





	POTREBNE USLUGE / TEHNIČKE SPECIFIKACIJE



	Broj predmeta
	Potrebne usluge

	1
	Izrada jedinstvene metodologije istraživanja i instrumenta (upitnika), koja se koristi za oba kruga – uz obavezno prihvatanje/korekcije naručioca 

	2
	Prvo terensko istraživanje – anketiranje na reprezentativnom uzorku od najmanje 600 mladih

	3
	Obrada, statistička analiza podataka i predaja baze/izvještaja za prvo istraživanje

	4
	Drugo terensko istraživanje – ponavljanje istraživanja po istoj metodologiji i reprezentativnom uzorku, u kasnijoj fazi projekta – uz moguće korekcije naručioca u dijelu pitanja 

	5
	Obrada, statistička analiza podataka i predaja baze/izvještaja za drugo istraživanje

	6
	Rokovi isporuke za oba istraživanja



1. Izrada jedinstvene metodologije istraživanja i instrumenta
Istraživanje treba da obuhvati sljedeće tematske cjeline, u skladu sa ciljevima projekta YES iHub:
1. nivo angažovanja i participacije mladih na lokalnom i nacionalnom nivou;
1. participacija mladih u različitim društvenim i politikama relevantnim sektorima (proces donošenja odluka, ekonomsko osnaživanje, umjetnost i kreativne industrije, socijalne inovacije i inkluzija, politike/političko angažovanje, životna sredina, održivi razvoj i dr);
1. glavni razlozi za nedostatak smislene participacije mladih;
1. stavovi i percepcije mladih o mehanizmima podrške i mogućnostima za angažovanje.
Ciljna grupa istraživanja: u smislu ovog istraživanja, „mladi“ obuhvataju lica uzrasta od navršenih 16 do 30 godina.
Ponuđač predlaže detaljnu metodologiju terenskog istraživanja, koja obavezno mora ispunjavati sljedeće uslove, i koja se u nepromijenjenom obliku koristi u oba kruga istraživanja:
1. Reprezentativan uzorak od najmanje 600 (šest stotina) mladih uzrasta od navršenih 16 do 30 godina, u svakom krugu istraživanja;
1. Obavezan obuhvat svih opština u Crnoj Gori, sa jasnom raspodjelom reprezentativnog uzorka po opštinama (npr. proporcionalno broju stanovnika/mladih u opštini), tako da nijedna opština ne bude izostavljena iz istraživanja, u svakom krugu istraživanja;
1. Uzorak treba da bude reprezentativan i po polu, starosnim podgrupama (npr. 16–19, 20–24, 25–30) i tipu naselja (urbano/ruralno), u mjeri u kojoj to metodologija dozvoljava;
1. Tehnika terenskog prikupljanja podataka (npr. licem u lice/CAPI, uz mogućnost kombinacije sa drugim metodama) uz detaljno obrazloženje predloženog pristupa;
1. Nacrt upitnika, koji se finalizuje u saradnji sa projektnim timom Juventasa i partnerima (ALDA, HELP, MASTER) prije I kruga istraživanja, a u II krugu se koristi isti (ili minimalno prilagođen, uz saglasnost naručioca) instrument, radi uporedivosti podataka.
Ponuđač je obavezan da dokumentuje metodologiju (dizajn reprezentativnog uzorka, tehniku prikupljanja, instrument) na način koji omogućava njeno identično ponavljanje u II krugu istraživanja, nezavisno od vremenskog razmaka između dva kruga.
2. Prvo terensko istraživanje
1. Sprovođenje istraživanja na terenu, uživo, u svim opštinama Crne Gore, na reprezentativnom uzorku od najmanje 600 mladih uzrasta 16–30 godina;
1. Poštovanje svih primjenjivih propisa o zaštiti podataka o ličnosti tokom prikupljanja i obrade podataka;
1. I istraživanje realizuje se odmah po potpisivanju ugovora i finalizaciji metodologije/instrumenta.
3. Obrada i predaja podataka – Prvo terensko istraživanje
1. Unos, čišćenje i statistička obrada prikupljenih podataka;
1. Deskriptivna i, gdje je relevantno, komparativna analiza po starosnim podgrupama, opštinama/regionima, polu i tipu naselja;
1. Predaja naručiocu kompletne, baze podataka (npr. u SPSS/Excel formatu) i pisanog izvještaja sa metodologijom i tabelarnim/grafičkim prikazom nalaza, na crnogorskom jeziku.
1. Predaje ppt prezentaciju sa prikazom najvažnijih nalaza istraživanja
4. Drugo terensko istraživanje
Drugo terensko istraživanje predstavlja ponavljanje istraživanja po identičnoj metodologiji iz tačke 1 (isti obim uzorka, ista starosna grupa, obuhvat svih opština, isti/uporedivi instrument), u cilju praćenja promjena u nivou angažovanja i participacije mladih tokom trajanja projekta YES iHub.
1. Drugo terensko istraživanje realizuje isti ponuđač sa kojim je zaključen ovaj ugovor;
1. Drugo terensko istraživanje se realizuje u kasnijoj fazi projekta, orijentaciono u drugom kvartalu 2028. godine, a tačan period aktivacije naručilac će ponuđaču pisano saopštiti najkasnije 30 dana unaprijed; 
1. Primjenjuju se isti standardi terenskog rada, kontrole kvaliteta i zaštite podataka kao i kod Prvog istraživanja (tačka 2).


5. Obrada i predaja podataka – Drugo terensko istraživanje
Ista obaveza kao u tački 3, primijenjena na podatke prikupljene u Drugom terenskom istraživanju, uz dodatnu obavezu da izvještaj sadrži i uporednu analizu nalaza Prvog i drugog istraživanja (promjena tokom vremena), gdje je metodološki opravdano.
6. Rokovi isporuke
Kompletna baza podataka i izvještaj za Prvo istraživanje moraju biti dostavljeni naručiocu najkasnije 15 dana od dana završetka istraživanja.
Kompletna baza podataka i izvještaj za Drugo istraživanje moraju biti dostavljeni naručiocu najkasnije 15 dana od dana završetka istraživanja, uz mogućnost korekcije ovog roka, u zavisnosti od perioda implementacije. 
7. Vlasništvo
Vlasništvo nad podacima i rezultatima: Svi prikupljeni podaci, baze podataka i izvještaji iz oba istraživanja predstavljaju vlasništvo naručioca (Juventas) i projekta YES iHub. Ponuđač nema pravo da samostalno predstavlja, objavljuje, saopštava javnosti niti na bilo koji način prikazuje rezultate istraživanja (iz bilo kog istraživanja) kao svoje, niti da ih koristi u sopstvene promotivne, istraživačke ili komercijalne svrhe, bez prethodne izričite pisane saglasnosti naručioca. Predstavljanje i saopštavanje rezultata istraživanja javnosti, medijima i drugim akterima u potpunosti sprovodi naručilac (Juventas), samostalno ili u saradnji sa partnerima na projektu.

	PRIMJER UGOVORA KOJI SE POTPISUJE SA PONUĐAČEM



NASLOV UGOVORA: Usluge sprovođenja dva kruga terenskog istraživanja o angažovanju i participaciji mladih (reprezentativni uzorak min. 600, uzrast 16–30, sve opštine CG)
REF: [UNIJETI BROJ]
Zaključeno između:
Juventas
Mila Radunovića 15a, Podgorica
Zastupa: Ivana Vujović, izvršna direktorica
(Naručilac)

i
Naziv
Adresa
Lice za zastupanje
(Izvršilac)
Član 1: Predmet ugovora
Predmet ugovora su usluge kako je naznačeno u ponudi ponuđača – „Dio B: Dokumenti koje treba da popuni ponuđač“.
Član 2: Vrijednost ugovora
Ukupna vrijednost ugovora za sprovođenje usluga nabavke naznačene u članu 1 je: XY EUR (bez PDV-a), za oba istraživanja zajedno, odnosno XY po istraživanju. 
Cijena se ne može revidirati.
Član 3: Ugovorna dokumenta
Ovi dokumenti koji čine dio ovog ugovora su (po prioritetnom redoslijedu):
1. Ugovor;
1. Tehnička ponuda ponuđača kako je predviđena u fazi tendera – „Dio B: Dokumenti koje treba da popuni ponuđač“;
1. Finansijska ponuda ponuđača kako je predviđena u fazi tendera – „Dio C: Finansijska ponuda“;
1. Bilo koja druga prateća dokumentacija, ako je primjenljivo.
Član 4: Opšte odredbe
Izvršilac će izvršiti ugovor pažljivo, efikasno i marljivo u skladu s najboljom profesionalnom praksom, uz poštovanje relevantnih profesionalnih i etičkih standarda u terenskim istraživanjima.
Izvršilac će osigurati najveću vidljivost finansijskog doprinosa Evropske unije. Sve mjere moraju biti u skladu s pravilima o zahtjevima komunikacije i vidljivosti za spoljne akcije EU od strane Evropske komisije.
Svi prikupljeni podaci, baza podataka i rezultati istraživanja realizovanog u okviru ovog ugovora su vlasništvo naručioca. Izvršilac nema pravo da samostalno predstavlja, objavljuje ili saopštava javnosti rezultate istraživanja kao svoje, niti da ih koristi u sopstvene promotivne, istraživačke ili komercijalne svrhe, bez prethodne izričite pisane saglasnosti naručioca. 
Isključivo pravo predstavljanja i saopštavanja rezultata javnosti, medijima i drugim akterima ima naručilac.
Član 5: Isporuke i plaćanja
Izvršilac će bez rezerve isporučiti usluge naznačene u ponudi ponuđača „Dio B: Dokumenti koje treba da popuni ponuđač“.
Isporuke će biti realizovane u naznačenim rokovima. 
Isporuke će biti na rizik Izvršioca do njihovog konačnog prihvatanja.
Naručilac će platiti Izvršiocu usluge u iznosu naznačenom u članu 2. ovog ugovora, prema sljedećem rasporedu isplata:
	Tranša
	Uslov isplate
	% vrijednosti ugovora
	EUR

	1
	Potpisivanje ugovora (avans)
	10%
	-

	2
	Predaja baze podataka i izvještaja za Prvo terensko istraživanje
	40%
	-

	3
	Aktivacija Drugog terenskog istraživanja (pisani nalog naručioca)
	10%
	-

	4
	Predaja baze podataka i izvještaja za Drugog terenskog istraživanja
	40%
	-

	
	Ukupno
	100%
	-



Isplate za isporuku će se izvršiti nakon provjere privremenih/konačnih prihvatanja, po dostavljenoj fakturi za pružene usluge.
Ovaj ugovor je oslobođen poreza (carine, uvozne carine, porezi ili fiskalne takse sa ekvivalentnim efektom, porez na dodatnu vrijednost, dokumentarni pečat ili carine za registraciju ili fiskalne takse sa jednakim efektom) prema Okvirnom sporazumu potpisanom između Evropske komisije i Vlade Crne Gore.
Član 6: Trajanje ugovora
Trajanje ugovora je od dana potpisivanja ugovora do 15.01.2029. godine, odnosno perioda realizacije projekta Yes i Hub.
Period između Prvog i Drugog istraživanja ne predstavlja period aktivnog angažovanja Izvršioca niti povlači dodatne troškove za Naručioca.
Član 7: Otkazivanje ugovora
Izvršilac može suspendovati ugovor iz jednog od sljedećih razloga:
1. Naručilac posla ne ispunjava uplate i druge obaveze.
Naručilac posla može raskinuti ugovor iz jednog od sljedećih razloga:
1. Izvršilac ozbiljno krši ugovor, ne ispunjavajući ugovorne obaveze;
1. Izvršilac je u stečaju ili u procesu likvidacije kompanije, njegove poslove vode sudovi, sklopio je aranžmane sa povjeriocima, obustavio poslovne aktivnosti, predmet je postupka u vezi sa tim stvarima ili je u bilo kojoj sličnoj situaciji koja proizilazi iz nacionalnog zakonodavstva i/ili pratećih propisa;
1. Izvršilac ne odgovara na pisani nalog Naručioca za aktivaciju Drugog terenskog istraživanja u ostavljenom roku, niti pokreće realizaciju Drugog terenskog istraživanja u razumnom roku nakon prijema naloga, usljed čega naručilac može raskinuti raskida ugovor u dijelu koji se odnosi na Drugog terensko istraživanje i raspisuje novi tender za njegovu realizaciju.
Član 8: Rješavanje sporova
Svi sporovi koji proizilaze iz ovog ugovora ili se odnose na njega i ne mogu se drugačije riješiti, biće prepušteni isključivoj nadležnosti Osnovnog suda u Podgorici u skladu sa nacionalnim zakonodavstvom.

	Za Ponuđača
	Za Naručioca

	
	

	
	

	
	






















	TABELA ADMINISTRATIVNE USKLAĐENOSTI (popunjava naručilac posla)



Naslov ugovora: Dva kruga terenskog istraživanja o angažovanju i participaciji mladih (reprezentativni uzorak min. 600, uzrast 16–30, sve opštine CG) – YES iHub
	Broj tenderske ponude
	Ime ponuđača
	Da li je ponuđač registrovan za istraživačku djelatnost? (D/N)
	Da li je dokumentacija kompletna? (D/N)
	Da li je jezik adekvatan? (D/N)
	Da li je obrazac za podnošenje ponuda popunjen? (D/N)
	Da li su ispoštovani ostali administrativni zahtjevi? (D/N/NP)
	Opšta odluka? (Prihvati/Odbaci)

	1
	
	
	
	
	
	
	

	2

